Stephen A. Douglas

Stephen Arnold Douglas, ganet Douglass d'an 23 a viz Ebrel 1813 hag aet da Anaon d'an 3 a viz Even 1861, a oa ur politikour hag alvokad stadunanat eus Illinois. evel senedour stadunanat, bet e oa bet unan eus an daou kannad ur wech rannet ar Strollad Demokratel evit kemer perzh e dilennadegoù prezidant Stadoù-Unanet Amerika e 1860, ha kollet en devoa e-tal d'ar Strollad Republikan ha d'ar c'handidat Abraham Lincoln. Douglas en doa trec'het Lincoln dija e-kerzh dilennadegoù 1858 evit ar Sened stadunanat en Illinois, brudet evel an tabutoù Lincoln–Douglas. A-raok se, Douglas a oa bet unan eus marc'haterien eus Emglev 1850, hag a oa bet o klask talañ ouzh an enkadenn kevrennelour. Evit klask kavout un diskoulm d'ar gudenn emledañ ar sklaverezh war tiriadoù nevez, Douglas a oa troet da alvokad emrenerezh poblek pep lodenn eus ar Stadoù-Unanet, hag a embanne e oa da bep tiriad eus ar Stadoù-Unanet da choaz daoust hag e oa a-du pe get o welet ar sklaverezh da vezañ lakaet da dalvezout. An doare diskoulm-se a oa bet nac'het ha gant an dud evit ar sklaverezh, ha gant an dud enebet ouzh ar sklaverezh. O vezañ 1m63,Stephen A. Douglas: A Featured Biography Douglas a oa bet lesanvet "Little Giant" dre ma oa bihan a-fed ment met nerzhus ha pouezus er bed politikel.
 Notennoù ha daveennoù 

Rummad:Ganedigezhioù 1813
Rummad:Marvioù 1831
Rummad:Demokrated SUA
Rummad:Tud marvet gant an derzhienn-domm